Victor-Lucien-Sulpice Lécot

Victor-Lucien-Sulpice Lécot  (født 8. januar 1831 i Montescourt-Lizerolles ved Soissons i Frankrike, død 19. desember 1908 i Chambéry) var en av den katolske kirkes kardinaler, og var erkebiskop av Bordeaux 1890–1908. Han ble kreert til kardinal av pave Leo XIII i 1893. Han deltok ved konklavet 1903 som valgte pave Pius X.

 Liv og virke 
Bakgrunn
Victor Lécot var bonnesønn. Han gikk på petit seminaire i Noyon og etter sitt baccalaureat (1849) naturvitenskaper det samme sted. I 1852 trådte han inn på presteseminaret i Beauvais og skriftet i februar 1855 over til presteseminaret Saint-Sulpice i Paris.

Prest
Den 24. juni 1855 mottok han prestevielsens sakrament og deretter virket han som professor for filosofi ved seminaret i Noyon. I 1869 ble han prest ved katedralen i Beauvais og i 1872 sogneprest i St. Antoine de Compiègne.

Biskop av Dijon
I mars 1886 ble han av regjeringen bestemt til biskop av Dijon, ble prekonisert 22. juni 1886, og bispeviet 11. juli 1886 av biskop Joseph Maxence Péronne; medkonsekrerende biskoper var François de Forges som var emeritert hjelpebiskop i Rennes, og François Douboin som hadde vært apostolisk vikar av Sénégambia. Den 11. august ble han intronisert. Viktige anliggende for ham var omorganiseringen av Semaine religieuse i 1886, grunnleggelsen av en kallsfremmende organisasjon i 1887, nyorganisering av kirkekonferansene, utgivelsen av en ny katekisme i 1887–1888, nye kapitularstatutter i 1887 og retningslinjer for grunnleggelsen av friskoler i 1888. Dessuten lot han katedralen restaurere og innførte valfarter til bispedømmets vernehelgen den hellige Benignus, som var bisatt i krypten.
Erkebiskop av Bordeaux
Den 4. juni 1890 ble han utnevnt til erkebiskop av Bordeaux. Han viste et betydelig sosialt engasjement, som for eksempel etableringen av arbeiderkjøkkenet og sitt virke for arbeiderklassen. Han gikk for å være svært pavetro.

Kardinal
Den 12. juni 1893 opptok pave Leo XIII ham i kardinalskollegiet som kardinalprest med tittelkirken Santa Pudenziana.

Victor-Lucien-Sulpice Lécot døde den 19. desember 1908 i Chambéry på hjemreisen bra et besøk i Roma.
 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal Benoît-Marie Langénieux (1824-1905) *1873
 Biskop Joseph-Maxence Péronne (1823-1892) *1884
 Kardinal Victor-Lucien-Sulpice Lécot (1831-1908) *1886www.catholic-hierarchy.org lecot, lest 23. februar 2023

 Referanser 

 Eksterne lenker 
 Biografi på The Cardinals of the Holy Roman Church

Kategori:Franske kardinaler
Kategori:Franske katolske biskoper
Kategori:Linjen Rebiba
Kategori:Personer fra departementet Aisne